stanford-oval/wikipedia huggingface dataset:
LaToya Ruby Frazier
Ura

Frazier alkoi vuonna 2001 luoda The Notion of Family -valokuvasarjaa, joka kuvaa hänen omaa ja hänen perheensä elämää sekä ympäröivää yhteisöä. Sarja dokumentoi Braddockin paikkakunnan elämää kolmen naissukupolven kautta. Braddock oli 1900-luvun puolivälissä vilkas teollisuuskaupunki, jonka keskiössä oli Andrew Carnegien terästehdas. Terästeollisuuden alamäki kuitenkin alkoi 1960-luvulla, ja tuhansia ihmisiä muutti pois Braddockista. Jäljelle jäivät vain köyhät mustat, jotka eivät saaneet lainaa ostaakseen talon muualta.
Frazier sai 2016 Elle-lehdeltä toimeksiannon Flintin vesikriisin käsittelemisestä kuvaesseen kautta. Flintin kaupunki oli 2014 alkanut ottaa käyttöveden Flintjoesta. Vedessä oli kuitenkin vaarallisia määriä bakteereja ja lyijyä, mikä sairastutti monia asukkaita. Frazier halusi kuvata kriisiä paikallisen taiteilijan Shea Cobbin sekä tämän tyttären ja äidin kautta. Frazier vietti viiden kuukauden ajan läheisesti Cobbin perheen kanssa, ja Ellen artikkeli ”Flint is Family” julkaistiin elokuussa 2016. Frazierin mustavalkokuvissa näytetään empaattisesti arkista elämää vesikriisin keskellä. Frazier ja Cobb loivat yhdessä videoteoksen, jossa Cobb kertoo valokuvien taustoja ja jossa on Cobbin kirjoittama runo.
Frazier jatkoi Cobbin tarinaa vielä Elle-lehden artikkelinkin jälkeen. Cobb muutti tyttärensä kanssa Mississippin Newtoniin, missä hänen isänsä asui. Frazier kuvasi perhettä sarjaan Flint is Family (Act II), jossa näytetään elämää ja työtä sekä luontoa ja puhdasta lähdevettä.
Frazier osallistui Flintin avustamiseen, kun Michiganin oikeusministeri oli hylännyt kesäkuussa 2019 rikossyytteet kriisistä vastuussa olleita vastaan. Hän lahjoitti voitot, jotka oli vuonna 2018 saanut ensimmäisestä galleriassa järjestystä soolonäyttelystään, ja sai samalla summalla mukaan Robert Rauschnbergin säätiön. Rahoilla Flintiin hankittiin generaattori, joka tekee ilmasta vettä. Laite saapui heinäkuussa, ja se oli syyskuuhun mennessä tuottanut noin 450 tonnia vettä. Frazier kuvasi sarjassa Flint is Family (Act III) generaattorin saapumista ja ihmisen iloa siitä. Hän julkaisi 2022 teoksen Flint Is Family In Three Acts, jossa oli 176 valokuvaa viiden vuoden ajalta.
Tyyli ja teemat

Frazier on taiteilija-aktivisti, joka uskoo osallistavan taiteen pystyvän muuttamaan yhteisöjä. Hän onkin koko uransa ajan ollut osa yhteisöjä, joiden kanssa hän on läheisessä yhteistyössä luonut taidettaan. Hän on teoksissaan käsitellyt muun muassa sosiaalista epäoikeudenmukaisuutta, rasismia, siirtotyöläisiä, saasteita ja vanhojen teollisuuskaupunkien taloudellista taantumaa. Frazier kuvaa kohteitaan empaattisesti.
Frazier on saanut vaikutteita sekä 1930-luvun sosiaalisen dokumentaarisen valokuvaajista ja 1970-luvun käsitetaiteilijoilta, kuten Allan Sekulalta ja Martha Roslerista. Keskeisin vaikutaja on kuitenkin afroamerikkalainen valokuvaaja ja elokuvantekijä Gordon Parks. Frazier on ottanut Parksin tavoin kameran aseekseen, jolla kuvata Yhdysvaltain yhteiskunnan varjopuolia ja nostaa esiin ääniä, joiden tarinat ovat aiemmin hukutettu.
Aiheesta muualla

Kuvia tai muita tiedostoja aiheesta LaToya Ruby Frazier Wikimedia Commonsissa
Kotisivut (englanniksi)
Lautakunta

Lautakunta (lyhenne ltk.) on Suomessa, mutta myös muualla maailmassa toimiva kunnallinen valmistelu- ja asiantuntijaelin. Lautakuntia on yleensä useita, esimerkkeinä sivistyslautakunta, keskusvaalilautakunta, tekninen lautakunta ja sosiaali- ja terveyslautakunta.
Suomen kunnissa lautakunnat ovat kunnanhallituksen valvonnan alaisia. Niiden tehtävänä on valmistella asioita kunnanhallitukselle, mutta niillä on myös itsenäistä päätösvaltaa. Aiemmin lakisääteisiä lautakuntia oli yli 20, mutta nykykuntalain mukaan pakollinen on ainoastaan hallinnon ja talouden tarkastamisesta vastaava tarkastuslautakunta ja vaalilautakunta.  Vapaaehtoisia lautakuntia ovat esimerkiksi kulttuuri-, urheilu- ja matkailulautakunta. Monissa kunnissa lautakuntien lukumäärä on alle kymmenen.
Vaalilautakunta järjestää äänestyspaikoilla vaalit. Suomessa kunnat asettavat oikeusministeriön johdolla vaalilautakunnat presidentinvaaliin, eduskuntavaaleihin sekä kunnallisvaaleihin. Kunnissa kunnanvaltuustot asettavat kunnallisvaalien jälkeen kunnallisen keskusvaalilautakunnan, joka järjestää vaalipäiviksi äänestyspaikkojen vaalilautakunnat.
Kunnanhallituksen alaisina voi toimia myös johtokuntia. Johtokuntien asettaminen on kuntien harkittavissa ja joissakin kunnissa niistä on luovuttu.
Kynsisieni

Kynsisieni
Kynsisieni eli kynsisilsa on kynnen sieni-infektio, joka ei ole hengenvaarallinen ja harvoin aiheuttaa haittaa. Kynsisieni saattaa toimia infektioporttina bakteereille, jotka saattavat aiheuttaa esimerkiksi ihonalaisia tulehduksia, nestemuodostusta sekä mätää. Ennen kaikkea kynsisieni on esteettinen ongelma.
Oireita

Kynsisientä esiintyy yleisimmin varpaankynsissä. Sormien kynsissä kynsisientä tavataan harvoin.
Kynsisienitartunta kynnen alla ja kynnessä saa aikaan värjäytyneen, paksuuntuneen kynnen, joka saattaa myöhemmin ajan kuluessa irrota.
Aiheuttaja

Kynsisienien aiheuttajia ovat silsasienet eli dermatofyytit, joita ovat Trichophyton-, Microsporum- ja Epidermophyton-sukujen lajit. Harvemmin infektion aiheuttavat homeet taikka hiivat, joiden osuus infektioista on alle 10 prosenttia.
Aiheesta muualla

Kynsisieni, Terveysportti.fi
Terveysportti: Ihon, hiusten ja kynsien sieni-infektiot: näytteiden otto, diagnostiikka ja vastauskäytäntö
Lajjun

| Lajjun |
| --- | --- |
 Valokuva vuodelta 1924.
 Kartta 1940-luvulta.
 Lajjun
 Koordinaatit: 32°34′29″N, 35°10′40″E 
Hylätty:  1948
Infobox OKVirheellinen NIMI-arvo: 
Lajjun (arab. اللجّون‎, al-Lajjūn) on entinen kylä nykyisessä Israelissa lähellä muinaista Megiddoa. Sen arvellaan saaneen nimensä roomalaisen legioonan leirin mukaan. Kylä tuhoutui Israelin itsenäisyyssodan yhteydessä vuonna 1948 ja nykyisin siitä on jäljellä vain muutamia raunioita.
Maantiede

Lajjun sijaitsi Palestiinan pohjoisosassa Jisreelin tasangolla lähellä muinaista Tel Megiddoa. Nykyisin lähellä sijaitsee Megiddon kibbutsi. Alue tunnettiin aikanaan hyvistä vesilähteistään ja ympäröivä seutu hedelmällisenä viljelymaana. Paikalle on sittemmin istutettu metsää.
Historia

Nykyisen kylän uskotaan saaneen nimensä Rooman valtakunnan kaudella Legio VI Ferratan leirin mukaan. Lajjun on arabiankielinen muoto paikan antiikin aikaisesta nimestä Legio. Leirin olemassaoloa paikalla ei ole kuitenkaan osoitettu arkeologisten löytöjen kautta. Diocletianuksen ja Maximianuksen kausilta lähtien paikkakunta tunnettiin nimellä Legio-Maximianopolis. 300-luvulla siitä tuli piispanistuin.
Lajjunin on joskus ehdotettu olleen vuoden 634 Ajnadaynin taistelun taistelukenttä. Muslimit voittivat taistelussa Bysantin valtakunnan joukot. Myöhemmällä islamilaisella kaudella Lajjun oli oman alueensa keskus. Muslimimaantieteilijät painottivat sen sijaintia Damaskoksen ja Egyptin välisellä tiellä. Paikalla oli Abrahamiin liitetty pyhättö ja karavaaniseralji. Alueen voimatekijjä oli al-Tarabayn beduiiniklaani. Vuonna 1538 kylässä mainittiin asuvan 23 kotitaloutta ja sen asukkaat olivat muslimeja. Verotietojen mukaan paikalla kasvatettiin vehnää, ohraa ja seesamia. 1500-luvun puolivälissä Lajjunsita tuli oman sancakinsa eli Osmanien valtakunnan hallintopiirinsä keskus.
Lajjun alkoi taantua 1600-luvulla. Eurooppaan suuntautuva kauppa teki rannikon keskuksista sitä tärkeämpiä. Al-Tarabayn klaanin merkitys väheni Akkon al-Zaydanien kustannuksella. Rannikolla kasvoi myös Haifa. Vuonna 1940 sen asukasluku oli 1 103. Kylä tuhottiin vuonna 1948 Israelin itsenäisyyssodan yhteydessä. Nykyisin kylästä on jäljellä vain muutamia raunioita.
Aiheesta muualla

Kuvia tai muita tiedostoja aiheesta Lajjun Wikimedia Commonsissa
Lajjunin raunioita nykyisin.
Karavaaniseraljin rauniot ja vanha silta piirroksessa vuodelta 1870.
Lautajalka

Lautajalka (engl. board foot, lyh. bd.ft.) on Yhdysvalloissa ja Kanadassa käytössä oleva puutavaran tilavuuden mittayksikkö. Puutavaran mittauksessa yksi lautajalka tarkoittaa kappaletta, joka on yhden jalan (12 tuuman) pituinen, yhden jalan levyinen ja yhden tuuman paksuinen. Tuhat lautajalkaa pyöreää puutavaraa on 140 kuutiojalkaa eli 3,96 kuutiometriä ja tuhat lautajalkaa sahatavaraa on 83 kuutiojalkaa eli 2,36 kuutiometriä.
Yksi lautajalka on
1 jalka (ft) × 1 jalka × 1 tuuma (in)
12 tuumaa × 12 tuumaa × 1 tuuma
144 kuutiotuumaa (in3)
1/12 kuutiojalkaa (ft3)
noin 0,00236 kuutiometriä (m3)
noin 2,36 litraa (l)
noin 2 360 kuutiosenttimetriä (cm3)
1/1980 Pietarin standarttia
Lautamitta on puutavaran kuutiomäärän lautajalkoina ilmoittava mitta.
Landsverk Anti II

Landsverk Anti-II kuvattuna Ilmatorjuntamuseossa Tuusulassa.
Landsverk Anti II eli Luftvärnskanonvagn L-62 Anti II on ruotsalainen toisen maailmansodan aikainen ilmatorjuntapanssarivaunu. Se kehitettiin vuosina 1941–1942. Sen perustana oli unkarilainen Toldi-panssarivaunu, jota oli valmistettu ruotsalaiselta AB Landsverkiltä hankitulla lisenssillä. Vaunussa oli Boforsin 40 mm ilmatorjuntakanuuna, joka Suomessa tunnetaan nimellä 40 ItK 38.
Suomi sai käyttöönsä kuusi Anti II -vaunua vuonna 1942. Kesän 1944 aikana suomalaisten vaunut pudottivat tykeillään 11 neuvostoliiton lentokonetta. Vaunut selvisivät sodasta ehjinä ja niitä käytettiin aina vuoteen 1966 asti.
Tekniset tiedot

Paino: 9,5 tonnia
Pituus: 5,32 m
Leveys: 2,3 m
Korkeus: 2,3 m
Miehistö: 5
Panssarointi: 6–20 mm
Moottori: L8V / 36 T Scania 160 hv
Aiheesta muualla

YouTube: Inside the Chieftain's Hatch: ItPsv 41 Anti II
YouTube: Satunnaista sotilashistoriaa: Landsverk Anti II
Lajja

| Lajja |
| --- | --- |

Ohjaaja:  Rajkumar Santoshi
Käsikirjoittaja:  Ranjit Kapoor Rajkumar Santoshi
Tuottaja:  Rajkumar Santoshi
Säveltäjä:  Anu Malik Ilaiyaraaja
Kuvaaja:  Madhu Ambat
Leikkaaja:  V. N. Mayekar
Pääosat:  Manisha Koirala Jackie Shroff Anil Kapoor Mahima Chaudhry Madhuri Dixit Rekha Ajay Devgan Samir Soni
Valmistustiedot
Valmistusmaa:  Intia
Tuotantoyhtiö:  Santoshi Productions
Levittäjä:  Netflix
Ensi-ilta:  19. syyskuuta 2001
Kesto:  165 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Lajja (suomeksi ”Häpeä”) on vuonna 2001 ensi-iltansa saanut, Rajkumar Santoshin ohjaama intialainen hindinkielinen draamaelokuva, joka kertoo intialaisnaisten ahdingosta. Pääosia näyttelevät Bollywoodin kärkinimet: Manisha Koirala, Rekha, Madhuri Dixit, Mahima Chaudhry, Jackie Shroff, Anil Kapoor, Ajay Devgan ja Samir Soni. Urmila Matondkar ja Sonali Bendre esiintyvät tanssinumeroissa.
Elokuva ei menestynyt kaupallisesti Intiassa, mutta oli suositumpi ulkomailla.
Näyttelijät

| 0 | 1 | 2 |
| --- | --- | --- |
|  Manisha Koirala  | … |  Vaidehi   |
|  Anil Kapoor  | … |  Raju   |
|  Jackie Shroff  | … |  Raghu   |
|  Ajay Devgan  | … |  Bulwa   |
|  Madhuri Dixit  | … |  Janki   |
|  Mahima Chaudhry  | … |  Maithili   |
|  Rekha  | … |  Ramdulaari   |
|  Samir Soni  | … |  Manish   |
|  Beena Banerjee  | … |  Vaidehin äiti   |
|  Suresh Oberoi  | … |  Raghun isä   |
|  Johnny Lever  | … |  Fakhruddin   |
|  Razak Khan  | … |  Francis   |
|  Anjan Srivastav  | … |  Nekchand   |
|  Farida Jalal  | … |  Saroj   |
|  Tinnu Anand  | … |  Purshotam   |
|  Jaya Bhattacharya  | … |  Lata   |
|  Danny Denzongpa  | … |  Gajendra   |
|  Gulshan Grover  | … |  Virender   |
|  Aarti Chhabria  | … |  Sushma   |
|  Sharman Joshi  | … |  Prakash   |
|  Asrani  | … |  Gulab Chand   |
|  Dina Pathak  | … |  Maithilin täti   |
|  Govind Namdeo  | … |  Hazarilal   |
|  Jagdeep  | … |  Bansidhar Chakkiwala   |
|  Ritu Shivpuri  | … |  Anita   |
|  Rohini Hattangadi  | … |  rouva Hazarilal   |
|  Viju Khote  | … |  Damodar   |
|  Sonali Bendre  | … |  erikoisesiintyminen laulussa ”Saajan Ke Ghar Jaana”   |
|  Urmila Matondkar  | … |  erikoisesiintyminen laulussa ”Aa Hi Jaiye”   |
Musiikki

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Aa Hi Jaiye” | Sameer | Anu Malik | Anuradha Sriram |  |  |  |  |  |
| 2. | ”Badi Mushkil” | Sameer | Anu Malik | Alka Yagnik |  |  |  |  |  |
| 3. | ”Jiyo Jiyo” | Sameer | Anu Malik | KK |  |  |  |  |  |
| 4. | ”Kaliyug Ki Sita” | Sameer | Anu Malik | Anuradha Paudwal |  |  |  |  |  |
| 5. | ”Kaliyug Ki Sita” (II)  | Sameer | Anu Malik | Shubha Mudgal |  |  |  |  |  |
| 6. | ”Kaun Dagar Kaun Shehar” | Prasoon Joshi | Ilaiyaraaja | Lata Mangeshkar |  |  |  |  |  |
| 7. | ”Saajan Ke Ghar Jaana” | Sameer | Anu Malik | Alka Yagnik, Sonu Nigam, Richa Sharma |  |  |  |  |  |
Aiheesta muualla

Lajja Internet Movie Databasessa (englanniksi)
Lajja AllMoviessa. (englanniksi)
Kylkilampi (Kivijärvi)

| Kylkilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°03′53″N, 24°53′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja Hirvilampeen 
Järvinumero:  14.445.1.014
Mittaustietoja
Pinnankorkeus:  191,4 m  
Pituus:  390 m  
Leveys:  130 m  
Rantaviiva:  0,933 km  
Pinta-ala:  4,101 ha  
Tilavuus:  0.000069 km³ 
Keskisyvyys:  1,69 m  
Suurin syvyys:  3,3 m  
Saaria:  ei saaria 
 fiKylkilampi 
Kylkilampi  on Keski-Suomessa Kivijärvellä  Saunakylän lähellä sijaitseva lampi.
Maantietoa

Lampi on 390 metriä pitkä, 130 metriä leveä, ja sen pinta-ala on 4,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 69 200 kuutiometriä. Sen keskisyvyys on 1,7 metriä ja suurin syvyys on 3,3 metriä. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Viivajoen valuma-alueeseen (14.445) se kuuluu. Lammen vedenpinnan korkeus on 191,4 metriä mpy.
Landella

| Landella Pelle Miljoona & Rockers |
| --- | --- | --- |

Studioalbumin tiedot
 Äänitetty : 1995 Manssilan tila, Orimattila
 Julkaistu: huhtikuu 1995
 Tuottaja(t): Antti Kirvesmäki
 Tyylilaji: rock
 Kesto: 62.58
 Levymerkki: Pyramid
Listasijoitukset
  Suomen virallinen lista: 35.
Pelle Miljoona & Rockersin muut julkaisut
| OK! 1994 | Landella 1995 | Juuret 1996 |
Pelle Miljoonan muut julkaisut
| OK! 1994 | Landella 1995 | Stoori – vuodet 1978–82 1995 |
Landella on Pelle Miljoona & Rockers -yhtyeen neljäs ja Pelle Miljoonan 19. albumi. Se julkaistiin keväällä 1995. Albumi äänitettiin akustisilla soittimilla Manssilan tilalla Orimattilassa. Se sisältää sekä vanhempia että uudempia kappaleita Pelle Miljoonalta ja Tumppi Varoselta uusina versioina.
Albumi ylsi Suomen virallisen listan sijalle 35.
Kappaleet

Alla vanhan Euroopan taivaan – 4.17
Raitsikka oot – 2.35
Nuoret sankarit – 3.15
Lanka palaa – 2.34 (Hair-musikaalista)
Kaunis on maailmain – 3.22
Avain – 3.48
Pikkupoika ja pikitie – 3.03
Mun tie (- Comme d'Habitude -) – 3.26 (säv. Claude François/Jacques Revaux, eng. san. Paul Anka, sov. lainattu Nina Hagenilta.)
Tähtivaeltaja – 3.22
Talossani – 2.26
Shangrila – 3.43
Ole nuori, ole hullu, ole vapaa – 3.18
Oikea ilme – 2.29
Puerto Montt – 3.10
Yli tuhat vuotta sitten – 3.32
Katupoikien laulu – 1.47
Vieriessä vuosien – 3.06
Usko, toivo ja rakkaus – 3.08
Tahdon rakastella sinua – 2.59
Hyvää yötä maailma – 2.57
Kokoonpano

Pelle Miljoona – laulu, huuliharppu, kitara
Tumppi Varonen – basso, laulu
Pekka ”Devil” Virtanen: kitarat, laulu, sitar
Tero Siitonen – kitarat, mandoliini
Sami Vettenranta – rummut
Kokoonpano > Tuotanto

Antti Kirvesmäki – tuottaja, äänittäjä, miksaaja
Antti, Karza, Tumppi – kuvat
Anne – layout
Koronkiskonta

Koronkiskonta on kohtuuttoman suuren koron perimistä lainatusta rahasta.
Historiallisessa asiayhteydessä ja ulkomailla käsitteellä voidaan viitata myös muihin kohtuuttomiin veloituksiin rahanvaihdossa ja lainauksessa, kuten esimerkiksi suuriin palkkioihin valuutan vaihdosta toiseen.[lähde? ]
Koronkiskontaa harjoittavaa henkilöä kutsuttiin entisaikaan koronkiskuriksi.
Historia

Babyloniasta tunnetaan koronkiskontaa harjoittanut pankki nimeltään Egipi & Pojat. Babyloniassa korkeista lainankoroista kärsivät varsinkin pienviljelijät, jotka joutuivat riippuvaisiksi lainanantajistaan. Assyriassa lainankorko saattoi nousta jopa 50 prosenttiin.
Koronkiskonta Suomessa

Koronkiskonnalle ei Suomessa ole määritelty tiettyä korkorajaa, mutta koronkiskonnaksi voidaan laskea korko, joka ylittää reilusti julkisen valvonnan alaisten rahoituslaitosten, yleensä pankkien tavallisesti ottaman koron. Suomessa koronkiskonnaksi on epäilty pikalainoja myöntävien pikavippiyritysten toimintaa, jonka korkomäärät ovat moninkertaisesti ylittäneet pankkien myöntämien lainojen koron.  Asiasta on kuitenkin tehty syyttämättäjättämispäätöksiä, koska pikavippien todellisiin vuosikorkoihin on laskettu myös korkeat käsittely- ja tilinhoitomaksut.
Koronkiskonta Suomessa > Lainkohdat

Rikoslain 36 luvun 6 §:ssä ja 7 §:ssä säädetään kiskonnasta ja törkeästä kiskonnasta määrittelemällä se siihen, että hankkii "taloudellista etua, joka on selvästi epäsuhteessa vastikkeeseen".
Laki varallisuusoikeudellisista oikeustoimista 13.6.1929/228 31 § säätelee kiristämistä ja kiskontaa hädänalaisen tilan hyväksikäytön näkökulmasta.
Kirjallisuudessa

Kirjallisuudessa tunnettuja koronkiskureita ovat muun muassa juutalainen Shylock William Shakespearen näytelmässä Venetsian kauppias ja koronkiskurieukko Aljona Ivanovna Fjodor Dostojevskin romaanissa Rikos ja rangaistus.
Aiheesta muualla

Hallituksen esitys muutokseksi "luottokiskontaa koskevaa rikoslain säännöstä ja korkolain säännöstä viivästyskoron määrästä" vuodelta 2009
Batman: Arkham Origins

| Batman: Arkham Origins |
| --- | --- |

Kehittäjä:  Warner Bros. Games Montreal
Julkaisija:  Warner Bros. Interactive Entertainment
Jakelija:  Steam, Humble Store, Nintendo eShop, GOG.com, PlayStation Now, PlayStation Store ja Google Play
Ohjaaja:  Eric Holmes
Säveltäjä:  Christopher Drake
Ohjelmoija:  Tim Tcheblokov
Pelisarja:  Batman: Arkham
Pelimoottori:  Unreal Engine 3
Julkaistu:   25. lokakuuta 2013
Lajityyppi:  toimintaseikkailupeli, beat ’em up, hiiviskelypeli, jouluvideopeli (d) ja tieteisfantasiapeli (d)
Pelimuoto:  toimintaseikkailu
Ikäluokitus:  ESRB: Teini-ikäisille  PEGI 16  USK 16, USK 16, USK 16 ja USK 16 
Alusta:  Microsoft Windows, PlayStation 3, Xbox 360, Wii U
Jakelumuoto:  Blu-ray DVD
Lisää peliartikkeleitaVideopelien teemasivulla
Infobox OK  : 
Batman: Arkham Origins on Warner Bros. Games Montrealin kehittämä ja Warner Bros. Interactive Entertainmentin julkaisema toimintaseikkailupeli. Peli julkaistiin 25. lokakuuta 2013 Microsoft Windowsille, PlayStation 3:lle, Xbox 360:lle ja Wii U:lle. Peli pohjautuu sarjakuvakustantamo DC Comicsin suosittuun sarjakuvahahmo Batmaniin.
Batman: Arkham Origins on jatkoa Rocksteady Studiosin kehittämille videopeleille Batman: Arkham Asylum (2009) ja Batman: Arkham City (2011). Pelin kehittäjä on Rocksteadyn sijasta kuitenkin Warner Bros. Games Montreal, ja pelisarjan aiemmissa osissa ohjaajana toimineen Sefton Hillin sijaan Batman: Arkham Originsin on ohjannut Eric Holmes.
Tapahtumiltaan peli sijoittuu Arkham Asylumia ja Arkham Citya edeltävään aikaan.
Juoni

Black Mask tappaa poliisikomentaja Loebin ja pakenee  Blackgaten vankilasta jouluaattona. Batman taistelee Killer Crocia vastaan ja saa tietää, että tämä on ensimmäinen kahdeksasta maailman tappavimmasta salamurhaajasta, joille on luvattu suuri palkkio Batmanin pään tuomisesta Black Maskille. Batman kukistaa Deathstroken ja Electrocutionerin, ja kuulustellessaan Pingviiniä hän saa tietää, että Black Maskin sanotaan joutuneen murhatuksi. Batman tutkii murhapaikan ja tajuaa, ettei uhri ollut Black Mask ja että murhassa saattoi olla mukana rikollinen joka kutsuu itseään Jokeriksi.
Batman murtautuu poliisilaitoksen tietokantaan saadakseen enemmän tietoa murhatapauksesta. Hän joutuu välttelemään kapteeni James Gordonia, joka ei luota Batmaniin, sekä korruptoitunutta SWAT-joukkoa, joka haluaa saada palkkion Batmanin tappamisesta. Tietokannan avulla Batman päättelee, että Black Mask sieppasi Jokerin, oletettavasti päästäkseen Gotham Merchants -pankkiin. Pankissa Black Mask poistaa naamionsa Batmanin edessä ja paljastaa itsensä Jokeriksi. Varastettuaan oletetusti Black Maskin identiteetin jo useita päiviä aikaisemmin, Jokeri otti haltuunsa rikollisimperiumin ja määräsi palkkion Batmanista.
Batman seuraa Jokeria Royal Hotellille ja tajuaa, että Jokeri on täyttänyt hotellin räjähteillä ja ottanut henkilökunnan panttivangeiksi. Palkkamurhaajien kokouksessa Jokeri tappaa Electrocutionerin heittämällä tämän ulos ikkunasta. Batman kohtaa Jokerin hotellin katolla mutta joutuu taistelemaan Banea vastaan. Alfred pelkää Batmanin puolesta ja kutsuu paikalle poliisit, joiden saapuessa Bane ampuu singolla Jokeria kohti ja pakenee helikopterilla. Räjähdyksen voimasta Jokeri putoaa alas katolta, mutta Batman hyppää Jokerin perään, pelastaa tämän hengen ja jättää tämän poliisien haltuun. Jokeri vangitaan Blackgateen, ja hän saa hoitajakseen tohtori Harleen Quinzelin.
Tulikärpänen hyökkää Pioneers Bridge -sillalle, ja Batman sekä Gordon joutuvat tekemään yhteistyötä. Bane, joka on saanut tietää Batmanin henkilöllisyyden, hyökkää Lepakkoluolaan ja lähes tappaa Alfredin. Batman kuitenkin pelastaa Alfredin Lepakkoluolan raunioista. Samalla Jokeri on aiheuttanut Blackgatessa mellakan ja ottanut vankilan haltuunsa.
Gordon ja poliisit auttavat Batmania tunkeutumaan Blackgateen. Jokeri istuu sähkötuolissa ja käskee Batmania tekemään päätöksen: tämän täytyy tappaa joko Bane tai odottaa, että Banen sydämen syke laukaisee sähkötuolin, mikä tappaisi Jokerin. Batman tappaa Banen näennäisesti, ja Jokerin poistuttua paikalta hän elvyttää Banen. Bane ruiskuttaa itseensä Venom-steroidia voimakkaampaa TN-1-kemikaalia ja kasvaa entistä suuremmaksi. Batman kukistaa Banen uudelleen, ja TN-1:n vaikutuksesta tämä unohtaa Batmanin henkilöllisyyden. Jokeri tekee kaikkensa saadakseen Batmanin tappamaan hänet, mutta tämä lamaannuttaa Jokerin ja jättää hänet poliisien haltuun. Gordon lopettaa Batmanin jahtaamisen ja alkaa uskoa tämän olevan hyödyllinen Gothamille.
Julkaisu

Tieto pelin julkaisusta saatiin, kun videopeliaiheinen lehtijulkaisu Game Informer paljasti ennakkoon toukokuun 2013 numeron kansikuvan verkkosivustollaan. Game Informer julkaisi samalla tiedon, jonka mukaan yksi Batmanin vastustajista pelissä olisi Deathstroke, ja että pelin ohjaaja on Eric Holmes ja kehittäjä Warner Bros. Games Montreal.
Ensimmäinen vilaus pelistä saatiin jo samana päivänä, kun muun muassa Game Informer julkaisi pelin kolme ensimmäistä kuvakaappausta. Pelin tapahtumien vahvistettiin sijoittuvan Gotham Cityn kaupunkiin jouluaaton aikaan, ja myös Black Maskin esiintyminen pelin päävastustajana vahvistettiin. Pian Warner Bros. vahvisti virallisessa tiedotteessaan pelin ilmestyvän maailmanlaajuisesti 25. lokakuuta 2013.
Ääninäyttelijät

| 0 | 1 | 2 |
| --- | --- | --- |
|  Laura Bailey  | … |  Alice / G.C.P.D. Dispatcher   |
|  Troy Baker  | … |  Jokeri   |
|  JB Blanc  | … |  Bane   |
|  Brian Bloom  | … |  Roman Sionis / Black Mask    |
|  Steve Blum  | … |  Lester Buchinsky / Electrocutioner / Ricky 'Loose Lips' Leblanc    |
Vastaanotto

Peli on saanut IGN:n arvostelussa arvosanaksi 7.8/10.
Aiheesta muualla

Pelin virallinen sivusto (Arkistoitu – Internet Archive)
Batman: Arkham Origins MobyGamesissa (englanniksi)
Batman: Arkham Origins Internet Movie Databasessa (englanniksi)